絲打去旅行︱唐詩詠孖蝦頭直擊東京牛郎選舉 自爆唔鍾意身體接觸
唐詩詠(Natalie)昨日(5日)再次擔任網上節目《絲打去旅行》嘉賓,她與主持人楊詩敏(蝦頭)繼早前在日本體驗做女僕後,轉戰去秋葉原揀選日本手信,而今集講述二人到東京直擊牛郎選舉。蝦頭表示:「呢個牛郎頒獎典禮係一年一度嘅盛事,呢一年完結咗,就睇吓邊個業績最勁同埋最受歡迎。」唐詩詠則補充獎項證明得獎者是有多努力。
在節目中蝦頭與唐詩詠討論有關與男性身體接觸和語言溝通的話題,唐詩詠自爆:「佢唔掂,我都OK,如果佢講嘢氹我開心就得。」接着蝦頭捉住唐詩詠的手說:「如果佢咁樣氹你,你就唔鍾意啦!」蝦頭繼續追問:「你不喜歡身體接觸?」唐詩詠回答:「係呀!」
節目的下半部份環節,蝦頭與唐詩詠一起訪問本年度業績最好的幾位牛郎,受訪者指這次頒獎典禮有二百多個人報名爭奪獎項,並表示:「每個人都想做第一。」在最後蝦頭與牛郎們合照留念,她憶述:「佢(牛郎)撩我先,佢無啦啦話我現在係佢嘅女朋友,轉個頭佢又話我係佢個老婆。」